CELEX: 32006D0501
Language: fi
Date: 2006-07-14 00:00:00
Title: 2006/501/EY: Komission päätös, tehty  14 päivänä heinäkuuta 2006 , Newcastlen tautiin liittyvistä suojatoimenpiteistä Romaniassa tehdyn päätöksen 2006/264/EY muuttamisesta  (tiedoksiannettu numerolla K(2006) 3167)   (ETA:n kannalta merkityksellinen teksti)

20.7.2006   
            
            
               FI
            
            
               Euroopan unionin virallinen lehti
            
            
               L 198/38
            
         
      KOMISSION PÄÄTÖS,
   tehty 14 päivänä heinäkuuta 2006,
   Newcastlen tautiin liittyvistä suojatoimenpiteistä Romaniassa tehdyn päätöksen 2006/264/EY muuttamisesta
   (tiedoksiannettu numerolla K(2006) 3167)
   (ETA:n kannalta merkityksellinen teksti)
   (2006/501/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY (1) ja erityisesti sen 18 artiklan 7 kohdan,
   ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY (2) ja erityisesti sen 22 artiklan 6 kohdan,
   sekä katsoo seuraavaa:
   
               (1)
            
            
               Newcastlen tauti on erittäin tarttuva siipikarjan ja lintujen virustauti, ja on vaarana, että taudinaiheuttaja saattaa levitä elävän siipikarjan ja siipikarjavalmisteiden kansainvälisen kaupan välityksellä.
            
         
               (2)
            
            
               Romaniassa esiintyvään Newcastlen tautiin liittyvistä suojatoimenpiteistä 27 päivänä maaliskuuta 2006 tehty päätös 2006/264/EY (3) tehtiin Newcastlen taudin puhjettua Romaniassa. Kyseisen päätöksen nojalla jäsenvaltioiden on keskeytettävä elävän siipikarjan, elävien sileälastaisten lintujen, elävien luonnonvaraisten ja tarhattujen riistalintujen sekä näiden lajien siitosmunien, tuoreen lihan, raakalihavalmisteiden ja lihavalmisteiden tuonti Romanian tietyistä osista.
            
         
               (3)
            
            
               Romania on ilmoittanut komissiolle uudesta Newcastlen taudin purkauksesta Sălajin hallintopiirissä, joka kuuluu siihen osaan Romaniaa, josta tuontia yhteisöön ei ole keskeytetty. Kyseinen hallintopiiri olisi siksi lisättävä päätöksen 2006/264/EY liitteessä olevaan luetteloon.
            
         
               (4)
            
            
               Newcastlen taudin epidemiologinen nykytilanne Romaniassa huomioon ottaen päätöksessä 2006/264/EY säädettyjen toimenpiteiden soveltamisaikaa olisi jatkettava.
            
         
               (5)
            
            
               Päätös 2006/264/EY olisi sen vuoksi muutettava vastaavasti.
            
         
               (6)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Muutetaan päätös 2006/264/EY seuraavasti:
   
               1)
            
            
               Korvataan 5 artiklassa ilmaisu ”31 päivään heinäkuuta 2006” ilmaisulla ”31 päivään joulukuuta 2006”.
            
         
               2)
            
            
               Korvataan liite tämän päätöksen liitteellä.
            
         2 artikla
   Jäsenvaltioiden on viipymättä toteutettava tämän päätöksen noudattamiseksi tarvittavat toimenpiteet ja julkaistava kyseiset toimenpiteet. Niiden on ilmoitettava tästä komissiolle viipymättä.
   3 artikla
   Tämä päätös on osoitettu kaikille jäsenvaltioille.
   
      Tehty Brysselissä 14 päivänä heinäkuuta 2006.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EYVL L 268, 24.9.1991, s. 56. Direktiivi sellaisena kuin se on viimeksi muutettuna vuoden 2003 liittymisasiakirjalla.
   
      (2)  EYVL L 24, 30.1.1998, s. 9. Direktiivi sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 882/2004 (EUVL L 165, 30.4.2004, s. 1, oikaisu EUVL L 191, 28.5.2004, s. 1).
   
      (3)  EUVL L 95, 4.4.2006, s. 6.
   
      LIITE
      
         
            ”LIITE
            Tämän päätöksen 1 ja 2 artiklassa tarkoitetut Romanian hallintopiirit:
            
                         
                     
                     
                        Arges
                     
                  
                         
                     
                     
                        Brasov
                     
                  
                         
                     
                     
                        Bukarest
                     
                  
                         
                     
                     
                        Brăila
                     
                  
                         
                     
                     
                        Buzău
                     
                  
                         
                     
                     
                        Caraş Severin
                     
                  
                         
                     
                     
                        Călăraşi
                     
                  
                         
                     
                     
                        Constanţa
                     
                  
                         
                     
                     
                        Dâmboviţa
                     
                  
                         
                     
                     
                        Giurgiu
                     
                  
                         
                     
                     
                        Gorj
                     
                  
                         
                     
                     
                        Ialomiţa
                     
                  
                         
                     
                     
                        Ilfov
                     
                  
                         
                     
                     
                        Mehedinţi
                     
                  
                         
                     
                     
                        Mureş
                     
                  
                         
                     
                     
                        Olt
                     
                  
                         
                     
                     
                        Prahova
                     
                  
                         
                     
                     
                        Sălaj
                     
                  
                         
                     
                     
                        Tulcea
                     
                  
                         
                     
                     
                        Vaslui
                     
                  
                         
                     
                     
                        Vâlcea
                     
                  
                         
                     
                     
                        Vrancea”.